Á hverjum þriðjudegi hittist hópur sjálfboðaliða hjá Rauða krossinum í Hafnarfirði og prjónar , heklar eða saumar saman . Verkefnið sem þau taka þátt í heitir föt sem framlag og miðar að því að útbúa fatnað í ungbarnapakka sem sendir eru til Hvíta-Rússlands . Ef þú hefur áhuga á að taka þátt þá hvetjum við þig til að mæta í Rauðakrosshúsið að Strandgötu 24 ( gengið inn frá Fjarðargötu ) einhvern þirðjudaginn kl. 13 . Alltaf rjúkandi kaffi á könnunni og góður félagsskapur . Við tökum einnig á móti garni og efnum sem henta í barnafatnað . Ef þú átt umfram garn eða efni geturðu komið því til okkar á Strandgötu 24 . Við sjáum til þess að garnið og efnið nýtist í fallegan barnafatnað sem fer til hjálparstarfs . Allar nánari upplýsingar í síma 565-1222